

**ประกาศองค์การบริหารส่วนตำบล**

**เรื่อง กำหนดหลักเกณฑ์และอัตราการเบิกจ่ายค่าตอบแทนบุคคลหรือคณะกรรมการ**

………………………………………………………………………..

 ​​ ​​ ตามที่ พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ได้ประกาศในราชกิจจานุเบกษา เมื่อวันที่ 24 กุมภาพันธ์ 2560 และมีผลบังคับใช้เมื่อพ้นกำหนด 180 วัน นับแต่วันประกาศในราชกิจจานุเบกษา (ซึ่งมีผลบังคับใช้วันที่ 23 สิงหาคม 2560) โดยพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ได้กำหนดให้บุคคลหรือคณะกรรมการผู้รับผิดชอบการจัดซื้อจัดจ้างและการบริหารงานพัสดุภาครัฐ ได้รับค่าตอบแทนตามที่กระทรวงการคลังกำหนด ซึ่งกระทรวงการคลังได้พิจารณาแล้ว จึงกำหนดหลักเกณฑ์การเบิกจ่ายค่าตอบแทนบุคคลหรือคณะกรรมการการบริหารสัญญาและการตรวจรับพัสดุ โดยให้หน่วยงานรัฐถือปฏิบัติแนวทางเดียวกัน ตามหนังสือกระทรวงการคลัง ด่วนที่สุด ที่ กค0402.5/ว 85 ลงวันที่ 6 กันยายน 2561 ซึ่งได้ยกเลิกหนังสือกระทรวงการคลัง ด่วนที่สุด ที่ กค0402.5/ว 156 ลงวันที่ 19 กันยายน 2560 และกระทรวงมหาดไทยได้มีหนังสือสั่งการให้ยึดถือปฏิบัติเป็นแนวเดียวกัน ตามหนังสือกระทรวงมหาดไทย ด่วนที่สุด ที่ มท 0803.2/ว 2880 ลงวันที่ 12 กันยายน 2561 โดยให้มีผลตั้งแต่วันที่ 6 กันยายน 2561 เป็นต้นไป

​​ ดังนั้น เพื่อให้การดำเนินการในเรื่องดังกล่าวสอดคล้องและเป็นไปตามนัยพระราชบัญญัติฯ ระเบียบฯ หนังสือสั่งการ และเพื่อเป็นการสร้างขวัญกำลังใจให้กับบุคคลหรือคณะกรรมการผู้รับผิดชอบการจัดซื้อจัดจ้างและการบริหารงานพัสดุภาครัฐขององค์การบริหารส่วนตำบลคำโพน

 องค์การบริหารส่วนตำบลคำโพนจึงประกาศกำหนดหลักเกณฑ์และอัตราการเบิกจ่ายค่าตอบแทนบุคคลหรือคณะกรรมการผู้รับผิดชอบการจัดซื้อจัดจ้างและการบริหารงานพัสดุภาครัฐ ตามความจำเป็น ประหยัด และเหมาะสมกับงบประมาณจ่ายประจำปีขององค์การบริหารส่วนตำบลโดยให้ยึดถือปฏิบัติเป็นแนวทางเดียวกัน ดังนี้

 ๑. บุคคลหรือคณะกรรมการ

 ๑.๑ บุคคลหรือคณะกรรมการซื้อหรือจ้าง

 (๑) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงานหรือรายละเอียดคุณลักษณะเฉพาะของพัสดุที่จะซื้อหรือจ้าง รวมทั้งกำหนดหลักเกณฑ์การพิจารณาคัดเลือกข้อเสนอ(ตามข้อ 21)

 (๒) คณะกรรมการหรือบุคคลที่ได้รับแต่งตั้งให้รับผิดชอบจัดทำแบบรายการงานก่อสร้าง (ตามข้อ 21)

 (๓) คณะกรรมการพิจารณาผลการประกวดราคาอิเล็กทรอนิกส์ (อำนาจหน้าที่ตามข้อ 55-ข้อ 58)

 (๔) คณะกรรมการพิจารณาผลการสอบราคา(อำนาจหน้าที่ตามข้อ 68-ข้อ 71)

 (๕) คณะกรรมการซื้อหรือจ้างโดยวิธีคัดเลือก (อำนาจหน้าที่ตามข้อ 74-ข้อ 76)

 (๖) คณะกรรมการซื้อหรือจ้างโดยวิธีเฉพาะเจาะจง(อำนาจหน้าที่ตามข้อ 78)

(7)…

-2-

 (๗) คณะกรรมการตรวจรับพัสดุในงานซื้อหรืองานจ้าง(อำนาจหน้าที่ตามข้อ 175)

 (๘) คณะกรรมการตรวจรับพัสดุในงานซื้อหรืองานจ้างก่อสร้าง(อำนาจหน้าที่ตามข้อ 176และข้อ 177)

 (๙) ผู้ควบคุมงาน(อำนาจหน้าที่ตามข้อ 178)

 ๑.๒ บุคคลหรือคณะกรรมการดำเนินงานจ้างที่ปรึกษา

 (๑) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงานจ้างที่ปรึกษา รวมทั้งกำหนดหลักเกณฑ์การพิจารณาคัดเลือก (ตามข้อ 103)

 (๒)คณะกรรมการดำเนินงานจ้างที่ปรึกษาโดยประกาศเชิญชวนทั่วไป(อำนาจหน้าที่ตามข้อ 113- ข้อ 115)

 (๓)คณะกรรมการดำเนินงานจ้างที่ปรึกษาโดยวิธีคัดเลือก (อำนาจหน้าที่ตามข้อ 119- ข้อ 121)

 (๔)คณะกรรมการดำเนินงานจ้างที่ปรึกษาโดยวิธีเฉพาะเจาะจง (อำนาจหน้าที่ตามข้อ 124)

 (๕)คณะกรรมการตรวจรับพัสดุในงานจ้างที่ปรึกษา(อำนาจหน้าที่ตาม ข้อ 179)

 ๑.๓ บุคคลหรือคณะกรรมการดำเนินงานจ้างออกแบบหรือควบคุมงานก่อสร้าง

 (๑) คณะกรรมการหรือบุคคลที่ได้รับแต่งตั้งให้รับผิดชอบจัดทำร่างขอบเขตของงานจ้างออกแบบหรือควบคุมงานก่อสร้าง รวมทั้งกำหนดหลักเกณฑ์การพิจารณาคัดเลือกข้อเสนอแบบรูปรายการงานก่อสร้าง(ตามข้อ 139)

 (๒)คณะกรรมการดำเนินงานจ้างออกแบบหรือควบคุมงานก่อสร้างโดยวิธีประกาศเชิญชวน(อำนาจหน้าที่ตามข้อ 146- ข้อ 147)

 (๓)คณะกรรมการดำเนินงานจ้างออกแบบหรือควบคุมงานก่อสร้างโดยวิธีคัดเลือก(อำนาจหน้าที่ตามข้อ 149- ข้อ 150)

 (๔)คณะกรรมการดำเนินงานจ้างออกแบบหรือควบคุมงานก่อสร้างโดยวิธีเฉพาะเจาะจง (อำนาจหน้าที่ตามข้อ 152)

 (๕)คณะกรรมการดำเนินงานจ้างออกแบบงานก่อสร้างโดยวิธีประกวดแบบ(อำนาจหน้าที่ตามข้อ 155)

 (๖) คณะกรรมการตรวจรับพัสดุในงานจ้างออกแบบหรือควบคุมงานก่อสร้าง(อำนาจหน้าที่ตามข้อ 180)

 ๒. คณะกรรมการกำหนดราคากลางงานก่อสร้างที่ได้รับแต่งตั้งตามประกาศคณะกรรมการราคากลางและขึ้นทะเบียนผู้ประกอบการ เรื่องหลักเกณฑ์และวิธีการกำหนดราคากลางงานก่อสร้าง

 3. บุคคลหรือคณะกรรมการที่ได้รับการแต่งตั้งตามข้อ 1-2 ยกเว้นผู้ควบคุมงานก่อสร้างให้ได้รับค่าตอบแทน ดังนี้

 3.๑ บุคคล ในอัตราไม่เกินคนละ ๑,๒๐๐ บาทต่องาน

 3.๒ คณะกรรมการในอัตรา ประธานกรรมการ ไม่เกิน ๑,๕๐๐ บาทต่อครั้งที่มาประชุม และกรรมการ ไม่เกินคนละ ๑,๒๐๐ บาทต่อครั้งที่มาประชุม

ตารางอัตรา…

-3-

ตารางอัตราค่าตอบแทนคณะกรรมการและคณะกรรมการกำหนดราคากลาง

|  |  |  |  |
| --- | --- | --- | --- |
| ลำดับ | รายละเอียดงบประมาณตามสัญญาจ้าง | ค่าตอบแทน | หมายเหตุ |
| ประธาน | กรรมการ |
| 1 | 10,000-50,000 บาท | 500 | 300 | -ต่อคนต่อการประชุม 1 ครั้ง |
| 2 | 50,001-100,000 บาท | 700 | 500 | -ต่อคนต่อการประชุม 1 ครั้ง |
| 3 | 100,001-300,000 บาท | 900 | 700 | -ต่อคนต่อการประชุม 1 ครั้ง |
| 4 | 300,001-500,000บาท | 1,100 | 900 | -ต่อคนต่อการประชุม 1 ครั้ง |
| 5 | 500,001 -2,000,000บาท | 1,300 | 1,100 | -ต่อคนต่อการประชุม 1 ครั้ง |
| 6 | 2,000,001บาทขึ้นไป | 1,500 | 1,200 | -ต่อคนต่อการประชุม 1 ครั้ง |

 4. คณะกรรมการตรวจรับพัสดุในงานจ้างก่อสร้างและผู้ควบคุมงานก่อสร้าง ให้ได้รับค่าตอบแทนกรณีที่ออกตรวจงานจ้าง ณ สถานที่ที่กำหนดไว้ในสัญญาหรือที่ตกลงให้ทำงานจ้าง ดังนี้ 4.1 คณะกรรมการตรวจรับพัสดุในงานจ้างก่อสร้าง

|  |  |  |  |
| --- | --- | --- | --- |
| ลำดับ | รายละเอียดงบประมาณตามสัญญาจ้าง | ค่าตอบแทน | หมายเหตุ |
| ประธาน | กรรมการ |
| 1 | 10,000-50,000 บาท | 100 | 50 | -ต่อวันต่องาน  |
| 2 | 50,001-100,000 บาท | 150 | 100 | -ต่อวันต่องาน |
| 3 | 100,001-300,000 บาท | 200 | 150 | -ต่อวันต่องาน |
| 4 | 300,001-500,000บาท | 250 | 200 | -ต่อวันต่องาน |
| 5 | 500,001 -2,000,000บาท | 300 | 250 | -ต่อวันต่องาน |
| 6 | 2,000,001บาทขึ้นไป | 350 | 300 | -ต่อวันต่องาน |

4.2ผู้ควบคุมงานก่อสร้าง

|  |  |  |  |
| --- | --- | --- | --- |
| ลำดับ | รายละเอียดงบประมาณตามสัญญาจ้าง | ค่าตอบแทน | หมายเหตุ |
| หัวหน้าผู้ควบคุมงาน | ผู้ควบคุมงาน |
| 1 | 10,000-50,000 บาท | 100 | 50 | -ต่อวันต่องาน  |
| 2 | 50,001-100,000 บาท | 150 | 100 | -ต่อวันต่องาน |
| 3 | 100,001-300,000 บาท | 200 | 150 | -ต่อวันต่องาน |
| 4 | 300,001-500,000บาท | 250 | 200 | -ต่อวันต่องาน |
| 5 | 500,001 -2,000,000บาท | 300 | 250 | -ต่อวันต่องาน |
| 6 | 2,000,001บาทขึ้นไป | 350 | 300 | -ต่อวันต่องาน |

 5การจ่ายค่าตอบแทนบุคคลหรือคณะกรรมการให้ปฏิบัติ ดังนี้

 5.1 ส่วนราชการ

 1.ให้ส่วนราชการใจค่าตอบแทนบุคคลหรือคณะกรรมการการโอนเงินผ่านระบบ KTB (Coporate Online) เพื่อเข้าบัญชีเงินฝากธนาคารของบุคคลหรือคณะกรรมการดังกล่าว

-กรณี...

-4-

- กรณีเป็นข้าราชการลูกจ้างพนักงานราชการในหน่วยงานให้โอนเงินเข้าบัญชีเงินฝากธนาคารที่ใช้สำหรับรับเงินเดือน ค่าจ้าง หรือค่าตอบแทน แล้วแต่กรณี หรือบัญชีเงินฝากธนาคารอื่นของผู้มีสิทธิ์รับเงินตามที่หัวหน้าส่วนราชการผู้เบิกอนุญาต

- กรณีเป็นบุคคลต่างสังกัดหรือบุคคลภายนอก ให้โอนเงินเข้าบัญชีธนาคารตามที่ผู้มีสิทธิ์รับเงินแจ้งความประสงค์ไว้

 โดยบุคคลหรือคณะกรรมการผู้มีสิทธิ์รับเงินไม่ต้องลงชื่อรับเงินในใบสำคัญรับเงิน

2.ให้ใช้รายงานสรุปผลการโอนเงิน Online report และ Summary report/Transaction history ได้จากระบบ KTB Corporate online เป็นหลักฐานการจ่าย และเก็บรักษาไว้ให้สำนักงานการตรวจเงินแผ่นดินตรวจสอบต่อไป

 5.2 หน่วยงานของรัฐอื่น

 ในการจ่ายเงินให้แก่บุคคลหรือคณะกรรมการให้ถือปฏิบัติตามกฎระเบียบหรือข้อบังคับที่หน่วยงานของรัฐนั้นนั้นกำหนด

6 เอกสารที่ใช้ประกอบการขอเบิกจ่ายค่าตอบแทน

6.1 บันทึกขอเบิกค่าตอบแทน

6.2 สำเนาคำสั่งแต่งตั้งกรรมการ

6.3 รายงานการประชุม

6.4 รายงานผลการปฏิบัติงานตามคำสั่ง (บันทึกรายงานผลการปฏิบัติงาน)

ทั้งนี้ การเบิกจ่ายค่าตอบแทนคณะกรรมการกำหนดราคากลางงานก่อสร้าง ให้เบิกจ่ายได้ ตั้งแต่วันที่ พฤศจิกายน เป็นต้นมา

 จึงประกาศให้ทราบโดยทั่วกัน

 ประกาศ ณ วันที่ 1 เมษายน 2564

 ลงชื่อ................................................